িটেল সংবাদ,টংলা, ১৯ জুলাই:-ওদালগুৰি জিলাৰ ভাৰত-ভূটান সীমান্তত অব্যাহত আছে বনৰীয়া হাতী আৰু মানুহৰ সংঘাত ৷ আজি পুৱতি নিশাও ভাৰত-ভূটান সীমান্তৰ বৰনদী অভয়াৰণ্যৰ খাদ্যৰ সন্ধানত ওলাই অহা বন্যহস্তীৰ জাকৰ এটা উন্মাদপ্ৰায় অকলশৰীয়া বনৰীয়া হাতীয়ে নিকটৱৰ্তী ধৰমজুলি চাহ বাগিছাৰ বজাৰ লাইনত সোমাই শ্ৰমিকৰ কেইবাটাও ঘৰৰ ক্ষতিসাধন কৰাৰ উপৰি তিনিটা সন্তানৰ মাতৃ কল্পনা কয়া নামৰ ৪৩ বছৰীয়া মহিলাগৰাকীক আক্ৰমণ কৰি থিতাতে নিহত কৰে ৷ বন্যহস্তীৰ উপদ্ৰৱৰ বিষয়ে জনোৱাৰ বাবে ৰাইজে নিশাৰ পৰাই বন বিভাগক ফোনযোগে যোগাযোগ কৰাৰ পিছতো বন বিভাগৰ লোকে সঁহাৰি নজনোৱাৰ অভিযোগ তোলা ৰাইজে আজি বহু পলমকৈ ঘটনাস্থলীত উপস্থিত হোৱা বন বিভাগৰ লোকক আৱদ্ধ কৰি বিভিন্ন কটু কথাৰে জৱাবদিহি কৰে।
ধৰমজুলিত বন্যহস্তীৰ আক্ৰমণত মহিলাৰ মৃত্যু: বন বিভাগৰ লোকক আৱদ্ধ কৰি ৰাইজৰ প্ৰতিবাদ